Document ID: /roh_data/filtered/fineweb-2-filterrobots_roh.jsonl.gz/11206

- L'interprendider american Jeffrey Epstein, che vegnì accusà pervia d'abus da minorens, è vegnì chattà mort en praschun.
- Quai rapportan tranter auter l'agentura da novitads AP e differentas medias americanas sco per exempel la New York Times e CNN.
- Tenor medias duai Epstein avair fatg suicid – ina conferma uffiziala manca dentant anc.
- Envers l'um da 66 onns vegniva investigà pervia dad abus da pliras giuvnas minnorenas. El aveva pledà dad esser innocent.
- Il process avess cumenzà il 2020.
L'interprendider american Jeffrey Epstein aveva fatg milliardas sco investur. El sa mussava adina puspè en la publicitad cun prominents e politichers. La medischina forensica da New York ha confermà rapports da medias ch'il interprendider american è mort.
Il 2008 era el mitschà pervia dad in process pervia d'abus da minorens entras ina cunvegna cun la procura publica. Da lez temp aveva Epstein confessà d'avair furnì a clients prostituadas minorennas.
RR novitads 18:00